CELEX: 62009CN0446
Language: ro
Date: 2009-11-17 00:00:00
Title: Cauza C-446/09: Cerere de pronunțare a unei hotărâri preliminare introdusă de Rechtbank van eerste aanleg te Antwerpen (Belgia) la 17 noiembrie 2009 — Koninklijke Philips Electronics NV/Lucheng Meijing Industrial Company Ltd și alții

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/29
            
         Cerere de pronunțare a unei hotărâri preliminare introdusă de Rechtbank van eerste aanleg te Antwerpen (Belgia) la 17 noiembrie 2009 — Koninklijke Philips Electronics NV/Lucheng Meijing Industrial Company Ltd și alții
   (Cauza C-446/09)
   2010/C 24/54
   Limba de procedură: olandeza
   
      Instanța de trimitere
   
   Rechtbank van eerste aanleg te Antwerpen
   
      Părțile din acțiunea principală
   
   
      Reclamantă: Koninklijke Philips Electronics NV
   
      Pârâtă: Lucheng Meijing Industrial Company Ltd și alții
   
      Întrebarea preliminară
   
   Articolul 6 alineatul (2) litera (b) din Regulamentul (CE) nr. 3295/94 (1) din 22 decembrie 1994 (vechiul regulament vamal) constituie o normă de drept comunitar uniformizat care se impune instanței statului membru sesizate, conform articolului 7 din regulament, de către titularul dreptului, iar, potrivit acestei dispoziții, instanța nu trebuie să țină seama, la pronunțarea hotărârii, de statutul de admitere temporară sau de tranzit al mărfurilor ci trebuie să aplice ficțiunea potrivit căreia mărfurile au fost fabricate în acest stat membru și, prin urmare, aceasta trebuie să se pronunțe în aplicarea dreptului stat membru menționat cu privire la problema dacă mărfurile respective aduc atingere dreptului de proprietate intelectuală în cauză?
   
      (1)  Regulamentul (CE) nr. 3295/94 al Consiliului din 22 decembrie 1994 de stabilire a măsurilor de interzicere a punerii în liberă circulație, a exportului, reexportului și a plasării sub regim suspensiv a mărfurilor contrafăcute și a mărfurilor piratate (JO L 341, p. 8).